Í tilkynningu frá þeim sem standa að söfnuninni segir að nýleg umfjöllun í Kastljósi um ölvunarakstur og manndráp af gáleysi hafi vakið upp spurningar hvort ekki væri kominn tími til að nýta refsirammann til fulls við ölvunarakstri . „ Víðsvegar í samfélaginu er verið að vinna þarft forvarnarstarf en til að fylgja því eftir þarf refsingin að vera skilvirk . Refsiramminn þarf að vera þannig að fólk hugsar sig tvisvar um áður en það sest drukkið undir stýri . Fækkum dauðagildrum í umferðinni og sýnum samstöðu . “ Að lokinni söfnun undirskrifta verður áskorunin afhent dómsmálaráðuneytinu og fulltrúum héraðsdómstóla á Íslandi .